CELEX: E2016P0012
Language: el
Date: 2016-09-20 00:00:00
Title: Προσφυγή που ασκήθηκε στις 20 Σεπτεμβρίου 2016 εκ μέρους της Marine Harvest ASA κατά της Εποπτεύουσας Αρχής της ΕΖΕΣ (Υπόθεση E-12/16)

15.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 467/25
            
         Προσφυγή που ασκήθηκε στις 20 Σεπτεμβρίου 2016 εκ μέρους της Marine Harvest ASA κατά της Εποπτεύουσας Αρχής της ΕΖΕΣ
   (Υπόθεση E-12/16)
   (2016/C 467/12)
   Στις 20 Σεπτεμβρίου 2016 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ από τη Marine Harvest ASA, εκπροσωπούμενη από τους κ. Torben Foss και Kjetil Raknerud, δικηγόρους, Advokatfirmaet PricewaterhouseCoopers AS, Sandviksbodene 2A, P.O. Box 3984 Sandviken, NO-5835 Bergen.
   Η προσφεύγουσα ζητεί από το Δικαστήριο της ΕΖΕΣ να αναγνωρίσει ότι:
   
               1.
            
            
               Η απόφαση της Εποπτεύουσας Αρχής της ΕΖΕΣ στην υπόθεση αριθ. 79116 της 27ης Ιουλίου 2016 στηρίζεται σε λανθασμένη ερμηνεία των σχετικών πηγών δικαίου και, κατά συνέπεια, είναι άκυρη.
            
         
               2.
            
            
               Η Εποπτεύουσα Αρχή της ΕΖΕΣ έχει την αρμοδιότητα και την υποχρέωση να επιβλέπει τις κρατικές ενισχύσεις στον τομέα της αλιείας, σύμφωνα με το άρθρο 4 παράγραφος 1 του πρωτοκόλλου 9 της συμφωνίας για τον ΕΟΧ και, ως εκ τούτου, υποχρεούται να εκτιμήσει τους ισχυρισμούς της προσφεύγουσας μέσω της επίσημης καταγγελίας που κατατέθηκε στις 2 Μαΐου 2016.
            
         
               3.
            
            
               Η Εποπτεύουσα Αρχή της ΕΖΕΣ θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα ζητεί την ακύρωση της απόφασης της Εποπτεύουσας Αρχής της ΕΖΕΣ στην υπόθεση αριθ. 79116 της 27ης Ιουλίου 2016.
            
         
               —
            
            
               Η Marine Harvest υποστηρίζει ότι η Εποπτεύουσα Αρχή της ΕΖΕΣ έχει την απαραίτητη αρμοδιότητα να ελέγχει κατά πόσον οι ενισχύσεις που χορηγούνται για την παραγωγή και την εμπορία προϊόντων αλιείας και υδατοκαλλιέργειας είναι συμβατές με τη συμφωνία για τον ΕΟΧ, και να εποπτεύει, σύμφωνα με το άρθρο 62 της συμφωνίας για τον ΕΟΧ, βλέπε πρωτόκολλο 26 της συμφωνίας για τον ΕΟΧ, και ότι, επίσης, η Εποπτεύουσα Αρχή της ΕΖΕΣ είναι υποχρεωμένη να διενεργεί την εν λόγω εποπτεία σύμφωνα με το ίδιο άρθρο.
            
         
               —
            
            
               Ουσιαστικό στοιχείο αποτελεί η ερμηνεία του πρωτοκόλλου 26 της συμφωνίας, το οποίο αναφέρει τις αρμοδιότητες της Εποπτεύουσας Αρχής της ΕΖΕΣ, αλλά δεν αναφέρεται συγκεκριμένα στους τομείς της αλιείας και της υδατοκαλλιέργειας. Σύμφωνα με την απόφαση της Εποπτεύουσας Αρχής της ΕΖΕΣ, ο εν λόγω κατάλογος πρέπει να θεωρείται εξαντλητικός κατάλογος.
            
         
               —
            
            
               Κατά την ενάγουσα, η εν λόγω ερμηνεία προσθέτει μια ιδιότητα στο πρωτόκολλο 26 που δεν επιβεβαιώνεται από τους στόχους και τις βασικές διατάξεις της συμφωνίας, τις οποίες απαριθμεί το ίδιο το πρωτόκολλο.